 Aịzaya 36  O wee ruo nafọ nke iri na anọ nke ọchịchị Eze Hezekaya, na Senakerib eze Asiria gbagotere buso obodo niile e wusiri ike ndị dị na Juda agha, wee weghara ha.Nikpeazụ, eze Asiria si na Lekish ziga Rabshake ka ọ gaa Jeruselem, gakwuru Eze Hezekaya, ya na oké ìgwè ndị agha, o wee gaa guzoro nakụkụ okpo mmiri nke ọdọ mmiri mgbago, nokporo ụzọ e si aga ebe ndị ọsụ ákwà na-anọ asụ ákwá.Elayakim nwa Hilkaya, bụ onye na-elekọta ezinụlọ eze, na Shebna bụ odeakwụkwọ nakwa Joa nwa Esaf, bụ onye na-edekọ ihe, wee pụkwuru ya.Rabshake wee sị ha: Biko, sịnụ Hezekaya, Nke a bụ ihe eze ukwu, bụ eze Asiria, kwuru: Gịnị ka ị tụkwasịrị obi nke na-enye gị obi ike?Ị sịwo, Anyị nwere atụmatụ na ike anyị ga-eji buo agha. Kama ọ bụ okwu ọnụ efu. Ọ bụ onye ka ị tụkwasịrị obi, nke mere i ji nupụrụ m isi?Lee! Ị tụkwasịwo obi ná nkwado nke ahịhịa amị a a zọturu azọtu, bụ Ijipt, ga-enye gị, nke ga-adụ mmadụ nọbụ aka wee dụpuo ya ma ọ bụrụ na ọ dabere na ya. Otú ahụ ka Fero eze Ijipt dị nebe ndị niile na-atụkwasị ya obi nọ.Ọ bụrụkwanụ na ị sị m, Ọ bụ Jehova bụ Chineke anyị ka anyị tụkwasịrị obi, ọ bụghị ya bụ onye Hezekaya wepụrụ ebe ndị dị elu ya nakwa ebe ịchụàjà ya, ma na-agwa Juda na Jeruselem, sị, Nihu ebe ịchụàjà a ka unu ga na-akpọ isiala?Biko, gị na onyenwe m bụ eze Asiria tie naka, ka m nye gị puku ịnyịnya abụọ lee ma ì nwere ike ime ka ndị na-agba ịnyịnya nọkwasị na ha.Oleezi otú ị pụrụ isi mee ka otu gọvanọ bụ otu nime ndị kasị nta na-ejere onyenwe m ozi tụgharịa laghachi azụ, mgbe gị onwe gị tụkwasịrị Ijipt obi inye gị ụgbọ ịnyịnya na ndị na-agba ịnyịnya?Ọ bụghị Jehova nyere m ikike ịbịa buso ala a agha iji laa ya niyi? Ọ bụ Jehova sịrị m, Gbagoo buso ala a agha, laakwa ya niyi.Elayakim na Shebna na Joa wee sị Rabshake: Biko, gwawa ndị ohu gị okwu nasụsụ ndị Siria, nihi na anyị na-aghọta ya; agwala anyị okwu nasụsụ ndị Juu ná ntị ndị nọ nelu mgbidi.Ma Rabshake sịrị: Ọ bụ onyenwe gị na gị onwe gị ka onyenwe m dunyere m ka m gwa okwu ndị a? Ọ bụghị ndị ikom a nọ ọdụ nelu mgbidi, ka ha wee rie nsị ha ma ṅụọ mamịrị ha, unu eriekwa nsị unu, ṅụọ mamịrị unu?Rabshake wee kwụrụ ma na-ekwu okwu noké olu nasụsụ ndị Juu, o wee gaa nihu ịsị: Nụrụnụ ihe eze ukwu, bụ eze Asiria, kwuru.Nke a bụ ihe eze kwuru, Unu ekwela ka Hezekaya duhie unu, nihi na ọ pụghị ịnapụta unu naka m.Unu ekwela ka Hezekaya mee ka unu tụkwasị Jehova obi, sị: Jehova ga-anapụtarịrị anyị. A gaghị enyefe obodo a naka eze Asiria.Unu egela Hezekaya ntị, nihi na nke a bụ ihe eze Asiria kwuru: Chịlierenụ m aka elu ma pụkwutenụ m, onye ọ bụla nime unu rie ihe si nosisi vaịn ya na ihe si nosisi fig ya, onye ọ bụla nime unu ṅụọkwa mmiri si nolulu mmiri ya,ruo mgbe m ga-abịa kpọrọ unu laa nala nke dị ka ala unu, ala ọka na mmanya ọhụrụ, ala achịcha na ubi vaịn;ka Hezekaya wee ghara ịrafu unu, sị, Jehova ga-anapụta anyị. Ò nwetụwo chi ọ bụla nime chi mba dị iche iche napụtara ala ya naka eze Asiria?Olee ebe chi niile nke Hemat na Apad nọ? Olee ebe chi niile nke Sefaveyim nọ? Hà napụtara Sameria naka m?Ole nke nime chi niile nke ala ndị a napụtara ala ha naka m, nke mere Jehova ga-eji napụta Jeruselem naka m?Ha wee gbachie ya nkịtị, ha azaghịkwa ya ihe ọ bụla, nihi na eze nyere iwu, sị: Unu atụpụrụla ya ọnụ.Ma Elayakim nwa Hilkaya, onye na-elekọta ezinụlọ eze, na Shebna bụ odeakwụkwọ nakwa Joa nwa Esaf, bụ onye na-edekọ ihe, dọwara uwe ha bịakwute Hezekaya wee gwa ya ihe Rabshake kwuru. 